
PRAVILNO ORANJE OB OBČINSKIH CESTAH


Medobčinski inšpektorat in redarstvo občin Dol pri Ljubljani, Ivančna Gorica, Litija in Šmartno pri Litiji bo v naslednjih dneh redno opravljal nadzor nad pravilnim oranjem ob občinskih cestah in nad posegi pri oranju v območju javne ceste.

V 5. členu Zakona o cestah (ZCes-1; Uradni list RS, št. 109/10 in 48/12) je določen pravilni način oranja in sicer:

- da se ne sme orati na razdalji manj kot 4 m od roba cestnega sveta v pravokotni smeri 
na cesto ali
- na razdalji manj kot 1 m od roba cestnega sveta vzporedno na cesto.

Pri tem opozarjamo tudi, da je prepovedano na cestišču ceste vlačiti pluge, brane in drugo kmetijsko orodje ali tovor ter onesnaževati cesto.

Za navedene nepravilnosti je predpisana globa v višini 1.000 eurov.

